
	1. Проблем за решаване:
Проблем 1
Липса на средства в общините за плащане на изпълнители по проекти за финансиране на разходи за междинни и окончателни плащания по одобрени заявления за подпомагане по Стратегическия план за развитие на земеделието и селските райони за периода 2023 – 2027 г.

1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Общините бенефициенти по Стратегическия план за развитие на земеделието и селските райони на Република България за периода 2023 – 2027 г., наричан по-нататък „Стратегически план“ са силно затруднени да осигуряват собствени средства за междинни и окончателни плащания към изпълнителите по съответното заявление за подпомагане, преди подаването и одобряването на исканията за междинно и окончателно плащане от Държавен фонд „Земеделие“. Поради факта, че общините бенефициенти по Стратегически план разполагат с малък бюджет и приходи, същите срещат затруднение при осигуряването на кредити предоставени от кредитни и финансови институции.
През предходните два програмни периода 2007 – 2013 г. и 2014-2020 г., освен от възможността да получат кредит от „Фонд за органите на местно самоуправление в България – ФЛАГ“ ЕАД (ФЛАГ), общините се възползваха основно от механизма за отпускане на безлихвени заеми от централния бюджет, предвиден в:
 Постановление № 59 на Министерския съвет от 2011 г. за условията и реда за отпускане на безлихвени заеми на общини от централния бюджет за финансиране на разходи за окончателни плащания по одобрени проекти по Програмата за развитие на селските райони за периода 2007 – 2013 г. и за тяхното възстановяване (Обн., ДВ, бр. 22 от 2011 г.) и
Постановление № 215 на Министерския съвет от 2018 г. за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за развитие на селските райони за периода 2014 – 2020 г. и тяхното възстановяване (Обн., ДВ, бр. 84 от 2018 г.). 
На основание на регламентирания от Постановление № 59 на Министерския съвет от 2011 г. механизъм са отпуснати 1057 броя безлихвени заеми. Всички безлихвени заеми бяха своевременно обслужени и няма допуснати просрочвания. 
На основание на регламентирания от Постановление № 215 от на Министерския съвет 2018 г. механизъм са отпуснати 1274 броя безлихвени заеми. Всички безлихвени заеми бяха навременно обслужени и няма допуснати просрочвания. Отпуснатите безлихвени заеми в периода 2014 – 2024 г. са в размер на 714 146 667 лева. 
Механизмът разписан в Постановление № 59 на Министерския съвет от 2011 г. и Постановление № 215 на Министерския съвет от 2018 г. позволи успешно приключване изпълнението на проектите им по Програмата за развитие на селските райони за периода 2007 – 2013 г. и Програмата за развитие на селските райони за периода 2014 – 2020 г.
Предоставянето на безлихвени заеми от централния бюджет към общините е стратегическа финансова мярка, насочена към подкрепа на местните власти в успешното изпълнение на проекти, съфинансирани от европейски фондове, като същевременно се осигурява финансова стабилност и ефективно управление на публичните средства.
С проект на постановление за условията и реда за отпускане на безлихвени заеми от централния бюджет към общините за финансиране на разходи по одобрени заявления за подпомагане в рамките на Стратегическия план се цели да се осигури навременно и ефективно изпълнение на тези проекти.
Плащанията се извършват чрез СЕБРА, което гарантира прозрачност на процеса.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.

1.3. Посочете защо действащата нормативна рамка не позволява решаване на проблема/проблемите.
Поради факта, че действието на Постановление № 215 на Министерския съвет от 2018 г. беше обвързвано със срока на действие на ПРСР 2014 – 2020 г., както и Наредба № 4 от 2018 г. за условията и реда за изплащане, или за оттегляне на изплатената финансова помощ за мерките и подмерките по чл. 9б, т. 2 от Законза за подпомагане на земеделските производители се предлага да се приеме новия акт, с който да се регламентират условията и реда за отпускане на безлихвени заеми на общините от централния бюджет за финансиране на разходи за междинни и окончателни плащания по одобрени заявления за подпомагане по Стратегическия план и тяхното възстановяване.
Разпоредбата на чл. 104, ал. 1, т. 1 от Закона за публичните финанси, представлява законова делегация за приемане на Постановлението от Министерски съвет. Поради факта, че към момента няма съществуваща нормативна уредба за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени заявления за подпомагане по Стратегическия план и тяхното възстановяване те не могат да се предоставят на бенефициентите общини. 
Не е възможно проблемът да бъде разрешен в съществуващото законодателство, тъй като такава действаща уредба за Стратегическия план няма. 
Следващи организационни и технологични мерки ще бъдат необходими, но те ще са съпътстващи, тъй като те ще бъдат регламентирани в Постановлението от Министерски съвет.

1.4. Посочете задължителните действия, произтичащи от нормативни актове от по-висока степен или актове от правото на ЕС.
Следващи организационни и технологични мерки ще бъдат необходими, но те ще са съпътстващи, тъй като те ще бъдат регламентирани в Постановлението от Министерски съвет.

1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?

Не са извършвани последващи оценки на нормативния акт, както и анализи за изпълнението на политиката.


	2. Цели:
Цел 1: „Подкрепа за общините: Чрез осигуряване на средства за междинни и окончателни плащания по одобрени заявления за подпомагане по Стратегическия план за развитие на земеделието и селските райони за периода 2023 – 2027 г.
Цел 2: Осигуряване на предвидимост, финансова устойчивост и ефективно изпълнение на проектите, като ще позволи на общините да продължат тяхното изпълнение, без да прекъсват плащанията към изпълнителите.
Цел 3: „Осигуряване на навременно изпълнение на заложените финансови цели и индикатори за резултат по проектните предложения


	3. Заинтересовани страни: 
· Министерство на земеделието и храните
· Министерство на финансите
· Държавен фонд „Земеделие“ и, като администрации на които ще е възложено изпълнението на акта;
· 232 общини, които са бенефициенти по Стратегическият пман;
· Приблизително 600 броя изпълнители по договори за възлагане на изпълнението на дейностите от бенефициентите по одобрените заявления за подпомагане.
Изпълнителите по договорите за възлагане на изпълнението на дейностите от бенефициентите по одобрените заявления за подпомагане са основно в областта на строителството и услугите свързани с него. Данните са приблизителни, и са въз основа на информация за брой сключени договори с изпълнители по Програмата за развитие на селските райони за периода 2014 – 2020 г.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).



	4. Варианти на действие. Анализ на въздействията:

	Вариант 1 „Без действие“:
Описание:
Вариантът „Без действие“ се характеризира с непредприемане на никакви действия. 
Не се приема новото Постановление за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени заявления за подпомагане по Стратегическия план за развитие на земеделието и селските райони за периода 2023 – 2027 г. и тяхното възстановяване. 
Постановление № 215 от 2018 г. за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за развитие на селските райони за периода 2014 – 2020 г. и тяхното възстановяване e неприложимо за интервенциите по Стратегическия план поради което:
Няма да бъде създадена нормативната рамка въз основа на която да се реализра стратегическа финансова мярка, насочена към подкрепа на местните власти за успешното изпълнение на проекти, съфинансирани от Стратегическия план, като същевременно няма да се постичне осигуряването на финансова стабилност и ефективно управление на публичните средства от най-малките общини в страната ни.
Положителни (икономически/социални/екологични) въздействия:
Няма идентифицирани.

Отрицателни (икономически/социални/екологични) въздействия:
1. По отношение на общените, бенефициенти по Стратегическият план:
Общините няма да разполагат с необходимите средства за навременно финансиране на разходи по проекти, одобрени в рамките на Стратегическия план. Има голяма вероятност от възникване на финансовит затруднения, свързани с предварително финансиране на проектите до възстановяване на средствата от европейските фондове. Общините ще трябва да поемат търговски кредити с лихви, което ще увеличи допълнително разходите им за лихви и такси. Забавянето или нереализирането на проектите ще доведе до забавяне или нереконструирането на пътна, водоснабдителна, спортна и образователна инфраструктура в селските райони. 
2. По отношение на Държавен фонд „Земеделие“ и Министерство на земеделието и храните:
Без безлихвените заеми има голяма вероятност общините да не изпълнят проектите си в срок, което ще доведе до риска от загуба на европейско финансиране поради не навременно разплащане на междинни и окончателни плащания по проектите. Риска от загуба на средства също ще се увеличи поради административни или финансови забавяния.

3. По отношение на изпълнители по договори за възлагане на изпълнението на дейностите от бенефициентите по одобрените заявления за подпомагане:
По-бавното изпълнение на проекти ще доведе до забавяне на развитие на местната икономика, включително подкрепа за строителния сектор, селското стопанство и услугите. Ще е налице забавяне на плащанията към изпълнителите, а от там и намаляване на броят на създадени на нови работни места в процеса на реализация на проектите.

Специфични въздействия:
Възможно е да възникнат негативни ефектии по отношение на населението в селските райони, което няма да може да се възползва от обновена публична и техническа инфраструктура (пътна, водоснабдителна, спортна и образователна), което от своя страна ще доведе до създаването на пречка за създаването на равни възможности в социално-икономическото развитие на селските райони. Тези фактори ще доведат до влошаване на качеството на живот в селските райони и ще застрашат способността им да задържат населението и да привличат инвестиции, което ще ги постави в социално-икономически спад.

Въздействия върху малките и средните предприятия:
Изпълнителите по договори за възлагане на изпълнението на дейностите от бенефициентите по одобрените заявления за подпомагане основно са малки и средни предприятия. Забавянето или неизпълнението на проектите ще доведе до забавяне на подкрепата на към тези предприятия които оперират в областта на строителния сектор, селското стопанство и услугите. Ще е налице забавяне на плащанията към тях, а от там и ще възникнат нужди от намаляване на броят на създадени на нови работни места в процеса на реализация на проектите.

Административна тежест: 
Не се изискват допълнителни разходи, както и такива за такси или други административни или капиталови разходи.

Вариант 2 „Приемане на Постановление за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени заявления за подпомагане по Стратегическия план за развитие на земеделието и селските райони за периода 2023 – 2027 г. и тяхното възстановяване. Описание:
В проекта на постановление се предвижда, че безлихвените заеми от централния бюджет ще могат да се отпускат на общини с одобрени проекти по Стратегическия план, които са финансирани от Европейския фонд за развитие на селските райони, и са сключили административен договор с Държавен фонд „Земеделие" за предоставяне на безвъзмездна финансова помощ, договор с изпълнител за съответното заявление, както и допълнително споразумение към договора за определяне на безвъзмездната финансова помощ след провеждане на процедура за възлагане на обществена поръчка и/или налагане на финансови корекции. Необходимо е общините да нямат и задължения към Държавен фонд „Земеделие“, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила.
В случаите, когато на общината е наложена финансова корекция, за да може да бъде отпуснат заема е необходимо общината да е извършила действителни плащания към изпълнителите по съответния проект в размер равен на размера на финансовата корекция, съгласно сключеното допълнително споразумение към договора за определяне на финансовата помощ.
Заемът ще се отпуска на общината за извършване на междинни или окончателни плащания на разходи по изпълнението на съответното заявление.
Размерът на заема, който ще се предоставя на общината за извършване на междинни плащания ще е до разликата между общия размер на одобрените за финансово подпомагане разходи, включени в исканията за плащане, и платеното по заявлението за подпомагане авансово плащане от Държавен фонд „Земеделие“. В тази връзка е предвидено, че общината ще може да кандидатства за получаване на заема за извършване на междинно плащане, след проверка на изпълнението на одобрена обособена част от инвестицията и одобряване от Държавен фонд „Земеделие“ – Разплащателна агенция на междинния размер на безвъзмездната финансова помощ по съответното заявление (след оторизиране на разходите).
Размерът на заема, който ще се отпуска на общината за извършване на окончателно плащане ще е до разликата между общия размер на одобрените за финансово подпомагане разходи, включени в исканията за плащане, и платените по заявлението авансово и междинни плащания от Държавен фонд „Земеделие“. В тази връзка е предвидено, че общината ще може да кандидатства за получаване на заема, след проверка на цялостното изпълнение на заявлението за подпомагане и одобряване от Държавен фонд „Земеделие“ на окончателния размер на безвъзмездната финансова помощ по съответното заявление (след оторизиране на разходите). Държавен фонд „Земеделие“ към момента на отпускане на заема ще е извършил всички проверки по проведените от общината бенефициент по Стратегическия план тръжни процедури за избор на изпълнители, ще са наложени финансовите корекции (ако има такива), а бенефициентът ще е реализирал на 100% дейностите по проекта.
Изрично в Постановлението е посочено, че недопустимите разходи за изпълнението на конкретния проект ще се осигуряват от общината. С цел яснота е предвидено, че със заема не могат да се плащат разходи за данък върху добавената стойност (ДДС), тъй като ДДС е недопустим разход съгласно условията на Стратегическия план.
Изпълнителният директор на Държавен фонд „Земеделие“ ще заявява в Министерство на финансите до 10-то число на месеца необходимия месечен лимит за заеми. Въз основа на представената заявка, Министерство на финансите ще залага общ месечен лимит за безлихвени заеми от централния бюджет за общините по отделна бюджетна сметка в Българската народна банка. Титуляр на сметката ще бъде Държавен фонд „Земеделие“. Лимитът за безлихвени заеми за всяка община ще се определя от Държавен фонд „Земеделие“. В едномесечен срок от отпускане на заема, Държавен фонд „Земеделие“ ще превежда одобрената безвъзмездна финансова помощ в размера на ползвания заем по конкретния договор на съответната община.
С цел правилното планиране на средства в Постановлението е предвидено задължение за изпълнителния директор на Държавен фонд „Земеделие“ да уведомява Министерството на финансите за одобрените проекти на общините, очаквания размер на междинните и окончателните плащания по сключените с тях административни договори, прогнозния общ размер на заемите за междинни и окончателни плащания по години за периода на действие на Стратегическия план, както и за отпуснатите заеми по общини за извършени и одобрени разходи за реализирането на съответните заявления за подпомагане, да представя и информация за погашенията по отпуснатите заеми по общини и проекти всеки месец до 10-то число.
При искане за заем общината ще инициира бюджетно платежно искане чрез системата за електронни бюджетни разплащания (СЕБРА). Одобряването на плащанията в СЕБРА ще се извършва от Държавен фонд „Земеделие" в рамките на лимита, заложен за съответната община. Ще се одобряват само плащания за предварително проверени и одобрени от Държавен фонд „Земеделие“ разходи към изпълнителите по съответните заявления и ще се отхвърля всяко друго наредено плащане.
[bookmark: _GoBack]Ще се открива отделна бюджетна сметка (7304) на общината получила заем от централния бюджет за разходи по одобрени проекти по Стратегическия план, въз основа на писмо на Министерството на финансите до банката, обслужваща съответната община. Сметката ще се използва само за превежданите постъпления от безвъзмездната финансова помощ по Стратегическия план и за незабавното им превеждане служебно от банката по сметката на Държавен фонд „Земеделие“ в Българска народна банка.
При извършването на превода към сметката на Държавен фонд „Земеделие" в Българска народна банка за възстановяването на заема обслужващата банка уведомява общината.
Въз основа на информацията от обслужващата банка, общината отчита получените средства по проекта, финансиран по Стратегическия план.
В случай, че сумата, подлежаща на изплащане на общината от безвъзмездната финансова помощ по Стратегическия план е по-голяма от размера на непогасената част, то разликата ще се превежда по бюджетната сметка на общината.
Основен момент от механизма за предоставяне на заеми от централния бюджет е въвеждането на краен срок, в който те ще се предоставят на общините, а именно най-късно до 15 декември на съответната календарна година.
Така се гарантира, че в рамките на установения едномесечен срок, най-късно до 22 декември предоставените заеми ще са възстановени в централния бюджет. Срокът е въведен с цел да се гарантира, че в края на съответната бюджетната година няма да са останали непогасени и невъзстановени заеми към централния бюджет.

Положителни (икономически/социални/екологични) въздействия:
1. По отношение на общените, бенефициенти по Стратегическият план:
Подкрепа за общините чрез облекчаване на финансовата тежест въху общинските бюджети и осигуряване на ликвидност: Много общини, особено по-малките, срещат затруднения при осигуряването на необходимите средства за предварително финансиране на проектите до получаване на възстановяване от европейските фондове. Предоставянето на безлихвени заеми ще облекчи финансовата тежест върху местните бюджети и ще предотврати необходимостта от поемане на търговски кредити с лихви. Безлихвените заеми ще дадат възможност за по-добро бюджетно планиране и финансова стабилност на общините.
Гарантиране на навременно изпълнение: С осигуреното финансиране общините ще могат да спазват предвидените срокове за изпълнение на проектите.
Подобряване на публичните услуги и инфраструктура в общините: Реализирането на проектите ще доведе до по-добра пътна, водоснабдителна и образователната инфраструктура в селските райони. По-добро качество на живот за населението чрез модернизация на обществени услуги.

2. По отношение на Държавен фонд „Земеделие“ и Министерство на земеделието и храните:
С приемането на проекта на акта ще бъде намален рискът от загуба на ресурса по Стратегически план и от нарушаване изпълнението на бюджета на Държавен фонд „Земеделие”. Повишаване на усвояемостта на средствата от Европейския съюз чрез навременно разплащане на междинни и окончателни плащания по проектите. Намаляване на риска от загуба на средства поради административни или финансови забавяния.
Ритмичност на проектите – безлихвените заеми гарантират своевременни плащания към изпълнителите и предотвратяват забавянето на изпълнението на проектите.
Засилен контрол – всички плащания минават през СЕБРА и се одобряват след проверка, което гарантира законосъобразно използване на средствата и намалява административната тежест.
Ефективно управление на финансовия ресурс

3. По отношение на изпълнители по договори за възлагане на изпълнението на дейностите от бенефициентите по одобрените заявления за подпомагане:
Стимулиране на икономическото развитие и заетостта: По-бързото изпълнение на проекти ще доведе до развитие на местната икономика, включително подкрепа за строителния сектор, селското стопанство и услугите. Създаване на нови работни места в процеса на реализация на проектите.

Отрицателни (икономически/социални/екологични) въздействия:
Не се очакват отрицателни въздействия.

Специфични въздействия:
Населението в селските райони ще се възползва от обновена публична и техническа инфраструктура (пътна, водоснабдителна, спортна и образователна), което от своя страна ще доведе до създаването на равни възможности в социално-икономическото развитие на селските райони. Тези фактори ще доведат до повишаване на качеството на живот в селските райони и ще спомогнат да задържат населението и да привличат инвестиции.

Въздействия върху малките и средните предприятия:
Изпълнителите по договори за възлагане на изпълнението на дейностите от бенефициентите по одобрените заявления за подпомагане основно са малки и средни предприятия. По-бързото изпълнение на проектите, и съответно с осигурено навременно плащане към изпълнителите ще доведе до развитие на местната икономика, включително подкрепа за строителния сектор, селското стопанство и услугите. Създаване на нови работни места в процеса на реализация на проектите.

Административна тежест: 
Не се изискват допълнителни разходи, както и такива за такси или други административни или капиталови разходи.

	5. Сравняване на вариантите: да се коригира съобразно целите
5.1. По Проблем 1 
Необходимост от Постановление за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени заявления за подпомагане по Стратегическия план за развитие на земеделието и селските райони за периода 2023 – 2027 г. и тяхното възстановяване.
Степени на изпълнение по критерии: 1) висока; 2) средна; 3) ниска.

	
	Вариант 1
„Без действие“
	Вариант 2

	Ефективност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока

	Ефикасност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска
	Висока

	Съгласуваност
	Цел 1
	Ниска
	Висока

	
	Цел 2
	Ниска
	Висока

	
	Цел 3
	Ниска 
	Висока




	6. Избор на препоръчителен вариант:
Вариант 2 „Приемане на Постановление на Министерския съвет за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени заявления за подпомагане по Стратегическия план за развитие на земеделието и селските райони за периода 2023 – 2027 г. и тяхното възстановяване“.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?
[image: ]
[image: ]
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
Не се създава нов регулаторен режим.
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът  не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.
1.6. В случай че се изменят регулаторни режими или административни услуги, посочете промяната.
Не се изменят регулаторни режими или административни услуги.

	6.3. Създават ли се нови регистри от прилагането на препоръчителния вариант (включително по отделните проблеми)?

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Актът засяга косвено МСП в положителен аспект чрез подобряване на платежоспособността на възложителите на обществените поръчки – общини бенефициенти по Стратегическият план.
Изборът следва да е съотносим с посочените специфични въздействия на препоръчителния вариант.


	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.

	7. Консултации:
[image: ][image: ]
Съгласно чл. 26, ал. 3 и 4 от Закона за нормативните актове, проектите на постановление, доклад (мотиви), както и частичната предварителна оценка на въздействието и становището на дирекция „Координация и модернизация на администрацията“ в Министерския съвет по частичната предварителна оценка на въздействието ще бъдат публикувани на интернет страницата на Министерство на земеделието и храните и на Портала за обществени консултации на Министерски съвет - www.strategy.bg . Срокът за провеждане на консултациите ще бъде 30 дни.
Съгласно чл. 26, ал. 5 от Закона за нормативните актове справката за отразяване на постъпилите предложения и становища от обществените консултации по проекта, заедно с обосновка за неприетите предложения, ще бъде публикувана на интернет страницата на Министерството на земеделието и храните и на Портала за обществени консултации.

	8. Приемането на нормативния акт произтича ли от правото на Европейския съюз? 



	9. Изисква ли се извършване на цялостна предварителна оценка на въздействието поради очаквани значителни последици?

	10. Приложения:
Няма

	11. Информационни източници:
· Получено е писмо от община Созопол от 29.06.2026 г., в което се посочва, че е необходимо да бъде разработена схема за кредитиране на общините, изпълняващи проекти по Стратегическия план за развитие на земеделието и селските райони за програмен период 2023 – 2027 г., съфинансиран от Европейския земеделски фонд за развитие на селските райони, Европейския фонд за гарантиране на земеделието и от държавния бюджет, която ще осигури възможност за своевременно изпълнение и приключванена проектите, подаване на искания за плащане, както и по-бързо и ефективно усвояване на средствата по програмите. В писмото се посочва, че е необходимо въвеждането на такъв механизъм да се случи във възможно най-кратък срок, тъй като има множество проекти, които трябва да бъдат отчетени своевременно. Липсата на работещ механизъм за мостово финансиране може да възпрепятства процеса по отчитане на проектите и да доведе до забавяне или до затруднения при усвояването на европейски средства. 
· Закон за публичните финанси
· Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“ – „е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент ;
· Постановление № 59 на Министерския съвет от 2011 г. за условията и реда за отпускане на безлихвени заеми на общини от централния бюджет за финансиране на разходи за окончателни плащания по одобрени проекти по Програмата за развитие на селските райони за периода 2007 – 2013 г. и за тяхното възстановяване ;
· Постановление № 215 на Министерския съвет от 2018 г. за условията и реда за отпускане на временни безлихвени заеми от централния бюджет по бюджетите на общините за финансиране на разходи за междинни и окончателни плащания по одобрени проекти по Програмата за развитие на селските райони за периода 2014 – 2020 г. и тяхното възстановяване.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност:

Елена Иванова – директор на дирекция „Развитие на селските райони“

Директор на дирекция РСР

